Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1080

1. A képzési cél Olyan szakemberek képzése, akik a szlovák nyelvet szóban és írásban magas szinten használni tudják, a szlovák nyelv- és irodalomtudomány területén elméletileg megalapozott szakmai ismeretekkel és a szlovák kultúráról átfogó tájékozottsággal rendelkeznek, s ezen ismeretek és készségek birtokában képesek tanult szakmájuk sokoldalú, interés multidiszciplináris gyakorlati és elméleti művelésére és alkotó szellemű alkalmazására a közoktatásban, a tudományos, kulturális és kormányzati életben (kutatóintézetek, könyvkiadás, tömegkommunikációs eszközök, minisztériumok), valamint a magyar—szlovák kulturális kapcsolatok ápolása terén; képesek fordító- és tolmácstevékenység végzésére; ismerik Magyarország társadalmigazdasági és környezeti helyzetét és a közös földrajzi hely ökológiai problémáit, és ismereteiket képesek átadni, illetve alkalmazni hivatásuk gyakorlása során. A szakon tanári képesítést lehet szerezni. A szak — első alapképzésben — csak kétszakos képzés keretében végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes